text: Halmlade brændt i Sdr. Hygum
  26 april 2015 kl. 05.34
  En halmlade i Sdr. Hygum ved Rødding med flere hundrede big-baller med hø og frøgræs er nedbrændt natten til søndag.
  
  Det oplyser vagtchefen hos Syd- og Sønderjyllands Politi til TV SYD. Halmladens ejere opdagede selv branden og slog alarm kl. 02.56.
  Brandfolkene fra Rødding blev tilkaldt, og da de kom frem, sikrede de, at ilden ikke spredte sig og lod derefter ilden brænde. Senere søndag vil stakken så blive spredt og de sidste flammer og gløder slukket.
  Brandårsagen er ukendt - men der var ikke strøm i laden, så branden kan være påsat. Det skal politiets teknikere nu undersøge.
  Halmladen ligger for sig selv på Nørremark i Sdr. Hygum.
  Se billederne fra LNN-Press fra nattens brand her - varighed 25 sekunder:
  Ladebranden i Rødding er nu under kontrol. Der har ikke været fare for mennesker eller dyr i forbindelsen med branden.  #politidk
  
  